**Szerződés****a Táborkapu Kft. által szervezett belföldi utazásokra**

**utazási csomag esetén**

amely létrejött

egyrészről a **Táborkapu Oktatási, Kereskedelmi, Szolgáltató és Vendéglátó Korlátolt Felelősségű Társaság**

székhely: 1137 Budapest, Szent István körút 12. fszt. 10.

cégjegyzékszám: 01-09-378578

telefonszám: 0036703957992, 0036309785415

faxszám:

adószám: 28989749-2-41

bankszámlaszám: 10103898-64031900-01005001

BFKH bejegyzési szám:

vagyoni biztosíték: MKB Bank Nyrt.

e-mail cím: info@taborkapu.hu

*mint Utazásszervező*

másrészről a

Neve:

Lakcíme:

E-mail címe:

*mint Megrendelő*

között az alábbi napon, helyen és feltételekkel:

1. A Megrendelő az alábbi utazási szolgáltatásokat rendelte meg:

Szállás:

|  |  |
| --- | --- |
| **az utazó által megrendelt szolgáltatás** |  |
| **a szolgáltatás igénybevételének helye** |  |
| **a szolgáltatás igénybevételének ideje** |  |
| **a szolgáltatást nyújtó neve**  |  |
| **székhelye** |  |
| **adószáma** |  |
| **cégjegyzékszáma** |  |
| **kapcsolattartó személy neve, elérhetősége** |  |
| **visszaigazolás száma** |  |
| **csoport létszáma és ár/fő/éj*** **gyerek térítéssel**
* **felnőtt térítéssel**
* **felnőtt térítésmentesen**
* **felnőtt kedvezményesen**

**összesen** |  |

Étkezés:

|  |  |
| --- | --- |
| **az utazó által megrendelt szolgáltatás** |  |
| **a szolgáltatás igénybevételének helye** |  |
| **a szolgáltatás igénybevételének ideje** |  |
| **csoport létszáma** |  |
| **étkezési rend** |  |
| **egyéb (pl.: speciális, vegetariánus étrend stb.)**  |  |

2. A fentiek szerint meghatározott utazási csomagért az alábbiak fizetendők, az alábbi ütemezés szerint:

|  |  |
| --- | --- |
| **Részvételi díj forintban meghatározott összege** |  |
| **Esetlegesen fizetendő egyéb díjak, adók, stb.** |  |
| **Előleg összege** |  |
| **Teljes díj esedékességének napja** |  |
| **Bánatpénzmentes felmondási határidő** |  |

3. Az utazási szerződés **megkötését követő 30 napon belül a Megrendelő az általa fizetendő részvételi díj 40 %-át** köteles megfizetni. Utazó jelen ÁSZF elfogadásával, aláírásával tudomásul veszi, hogy **a részvételi díj nem tartalmazza a baleset-, betegség-, poggyász- és útlemondási biztosítás díját, az üdülőhelyi díjat, idegenforgalmi adót, valamint a különböző felárakat.**

4. A Megrendelő által fizetendő *teljes díj* fennmaradó összegének megfizetésére (ideértve az utazással felmerülő valamennyi költséget)a Megrendelő az utazás megkezdése előtti 35. (harmincötödik) napig köteles. **Ha az utazási szerződés megkötésére az utazás megkezdése előtti 30 (harminc) napon belül kerül sor, a Táborkapu Kft. a szerződés aláírásakor a részvételi díj teljes összegének megfizetését kéri.**

5. Ha az Utazó **a részvételi díj teljes összegét határidőben nem fizeti meg, a Táborkapu Kft. a szerződéstől elállhat, azonban ez esetben az Utazó köteles a 6. pontban meghatározott mértékű bánatpénzt megfizetni**.

6. A Megrendelő haladéktalanul, de legkésőbb az utazási szerződés szerinti utazási szolgáltatás megkezdését megelőző legalább 7 nappal köteles tájékoztatni a Táborkapu Kft.-t, ha az utazási szerződésből fakadó jogait és kötelezettségeit az utazási szolgáltatásra vonatkozó szerződésben meghatározott valamennyi feltételnek megfelelő személyre **átruházta**. Az utazásszervezőnek tájékoztatnia kell a szerződésből kilépő felet az átruházás tényleges költségeiről. Az átruházást megelőzően keletkezett kötelezettségekért és az átruházásból eredő többletköltségekért az Utazó és a harmadik személy (aki az átruházást követően utazó lesz) egyetemlegesen állnak helyt.

7. A **Megrendelő** az utazási szolgáltatásra vonatkozó szerződésben foglaltaknak megfelelően a szerződést **bármikor felmondhatja**. Ha a Megrendelő az utazás megkezdése előtti 34 napon belül utazását lemondja, vagy egyéb nem a Táborkapu Kft-nek felróható okból nem vesz részt az utazáson, az alábbi **bánatpénzt** tartozik megfizetni:

1. 34–20. nap esetén: a részvételi díj 20%-a;
2. 19–15. nap esetén: a részvételi díj 50%-a;
3. 14 napon belüli lemondás esetén, illetve lemondás nem közlése esetén a részvételi díj 100%-a.

A részvételi díjhoz hozzászámítandó a megrendelt fakultatív programok díja is.

A bánatpénz indoka, hogy a Táborkapu Kft.-nek az utazás lemondása miatt harmadik személy irányába helytállási kötelezettsége áll fenn, a bánatpénz mértéke ezen szerződéses kötelezettség teljesítéséhez igazodik.

8. A Táborkapu Kft. fenntartja magának a részvételi díj felemelésére vonatkozó jogosultságot, az utazás megkezdése előtt legkésőbb 20 (húsz) nappal, melyre kizárólag az alábbiak miatt kerülhet sor:

1. az utazási szerződésben vállalt részszolgáltatásokkal kapcsolatos, a teljesítésben közvetlenül részt nem vevő harmadik felek által kivetett adó, illeték és egyéb kötelező terhek (így különösen üdülőhelyi díj) emelkedése.

A díjemelés részletes szabályozása az általános szerződési feltételekben található.

9. Ha a Táborkapu Kft. az utazási szerződés *lényeges* *feltételét az utazás megkezdése előtt rajta kívül álló okból kívánja* *jelentősen* módosítani – különösen, ha a díjemelés mértéke a
8 (nyolc) százalékot meghaladja – köteles erről a Megrendelőt haladéktalanul tájékoztatni. A Megrendelő választása szerint:

1. bánatpénz fizetése nélkül felmondhatja az utazási szolgáltatásra vonatkozó szerződést, vagy
2. ha a változtatásokat a részvételi díj e változásokhoz kapcsolódó megváltoztatásával együtt elfogadja, a felek módosítják az utazási szolgáltatásra vonatkozó szerződést.

A Megrendelő a döntéséről köteles az utazásszervezőt haladéktalanul tájékoztatni.

A Megrendelő bánatpénz megfizetése nélkül is felmondhatja a szerződést, és ekkor a befizetett teljes összeg visszajár neki, **ha az utazási csomag bármely, az ártól eltérő lényeges eleme jelentősen megváltozott.** Ha a Táborkapu Kft. még az utazás megkezdése előtt törli az utazási csomagot, a Megrendelő pénzvisszafizetésre, és adott esetben kártérítésre jogosult.

A felmondási jog részletes szabályozása az ÁSZF-ben található.

10. A Táborkapu Kft. kártérítési kötelezettség nélkül jogosult felmondani az utazási csomagra vonatkozó szerződést és köteles visszafizetni az utazónak az utazási csomag ellenértékeként befizetett teljes díjat, ha

1. az utazásszervezőt elháríthatatlan és rendkívüli körülmények gátolják a szerződés teljesítésében, és indokolatlan késedelem nélkül, az utazási csomag megkezdése előtt értesíti az utazót a szerződés felmondásáról.

Az utazásszervező az (a) bekezdés alkalmazása esetén megtéríti az utazó által vagy nevében az utazási csomag ellenértékeként befizetett teljes díjat. Az utazó részére való megtérítést haladéktalanul, de legkésőbb az utazási csomagra vonatkozó szerződés felmondását követő 14 napon belül kell teljesíteni.

11. Az utazó az eset körülményeinek figyelembevételével köteles haladéktalanul – az utazási szerződésben rögzített elérhetőségek valamelyikén – tájékoztatni az utazásszervezőt az utazási csomagra vonatkozó szerződésben meghatározott valamely utazási szolgáltatás nyújtása során általa észlelt szerződésszegésről.

12. Amennyiben a Táborkapu Kft. nem tesz eleget az előleg, illetve a részvételi díj visszafizetésére vonatkozó kötelezettségének, akkor a Megrendelő az igényének érvényesítése végett közvetlenül MKB Bank Nyrt.-hez fordulhat. Egyéni Megrendelő részére folyamatosan elérhető ügyeleti telefonszámot a részvételi jegy (voucher) tartalmazza. Az igényérvényesítés lehetőségének felügyeletét a Budapest Főváros Kormányhivatala (idegenforgalmi@bfkh.gov.hu) ellenőrzi.

13.Az utazási szerződésben vállalt szolgáltatás teljesítéséért a Táborkapu Kft. felel.

Az utazó az eset körülményeinek figyelembevételével köteles haladéktalanul tájékoztatni az utazásszervezőt vagy az utazásközvetítőt az utazási szolgáltatásra vonatkozó szerződésben meghatározott valamely utazási szolgáltatás nyújtása során általa észlelt szerződésszegésről.

Ha a Táborkapu Kft. a vállalt szolgáltatást nem az utazási szerződésnek megfelelően teljesíti, köteles a részvételi díjat arányosan leszállítani. A Táborkapu Kft. nem köteles a részvételi díjat leszállítani, ha a Megrendelő az utazási szolgáltatást, vagy valamely részszolgáltatást saját elhatározásából, vagy érdekkörében felmerült okból nem veszi igénybe.

Ha az utazás megkezdését követően a Táborkapu Kft. az utazási szerződésben meghatározott szolgáltatás jelentős részét nem tudja teljesíteni, köteles azt más megfelelő, hasonló minőségű részszolgáltatással pótolni. Ha az ilyen részszolgáltatás értéke a nem teljesített részszolgáltatás értékét meghaladja, a költségkülönbözet a Megrendelőre nem hárítható át.

14. A Táborkapu Kft. felel az utazási szerződés megszegéséből eredő károkért, kivéve, ha bizonyítja, hogy a szerződésszegés

1. a Megrendelőnek róható fel,
2. olyan harmadik személy magatartására vezethető vissza, aki az utazási szolgáltatásra vonatkozó szerződésben foglalt utazási szolgáltatás teljesítésével nincs kapcsolatban és a szerződésszegést a Táborkapu Kft. ésszerű elvárhatóság mellett sem láthatta előre, vagy az elháríthatatlan volt, vagy
3. elháríthatatlan és rendkívüli körülmények miatt következett be.

A Táborkapu Kft. köteles segítséget nyújtani az utazó számára, ha az utazás során nehéz helyzetbe kerül.

15. A Táborkapu Kft. és a Megrendelő kifejezetten megállapodnak abban, és a Megrendelő a jelen szerződés aláírásával tudomásul veszi, hogy a Táborkapu Kft.-nek az utazási szerződés nemteljesítéséből vagy hibás teljesítéséből eredő károkért való **felelőssége a szolgáltatás díja (a részvételi díj) összegének háromszorosában maximált**. A korlátozás nem terjed ki a személyi sérülésre, illetve a szándékosan, vagy súlyos gondatlansággal okozott kárra. A Táborkapu Kft. a szolgáltatás teljesítéséhez igénybe vett közreműködő magatartásáért úgy felel, mintha maga járt volna el.

16. A Táborkapu Kft. tájékoztatja a Megrendelőt, hogy a 2008. évi XLVII. (Fttv.) törvény alapján a fogyasztóvédelmi hatóság jár el a tisztességtelen kereskedelmi gyakorlattal kapcsolatban meghatározott jogsértések kapcsán, míg az 1997. CLV. törvény (Fgytv.) értelmében egyéb szerződéses rendelkezések megsértése értelmében a fogyasztóvédelmi hatóság jár el.

17. Jelen szerződés elválaszthatatlan részét képezik az utazásszervező általános szerződési feltételei és az ahhoz csatolt nyilatkozatai. Megrendelő jelen szerződés aláírásával egyidejűleg kijelenti, hogy azok tartalmát megismerte és kifejezetten elfogadja.

18. A jelen szerződésre a magyar polgári anyagi jogi rendelkezések az irányadók. A Táborkapu Kft. által szervezett utazással kapcsolatos vitás kérdésekben a Felek megegyezésre törekszenek. Az ÁSZF, illetve az azzal összefüggésben megkötött utazási szerződéssel kapcsolatban felmerült jogviták eldöntésére az általános jogszabályi rendelkezések szerinti hatáskörrel és illetékességgel rendelkező bíróság jogosult.

Budapest, 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Megrendelő Utazásszervező

neve: Táborkapu Kft.

képv.: Fischelné Szendi Ildikó ügyvezető